Windows 7 näol toob Microsoft esmakordselt turule operatsioonsüsteemi, mille käitamiseks ei ole vaja minna ostma uut võimsamat arvutit.    Kui arvuti saab hakkama Vistaga, siis pole põhjust uue riistvara pärast muretseda ka Windows 7 puhul. Rääkimata Microsofti kinnitustest, et uus operatsioonisüsteem sobib ka tagasihoidlike minisülearvutite tarbeks.    Eelkõige on see halb uudis riistvaratootjatele. Siiani tähendas iga uue Windowsi operatsioonisüsteemi turuletulek ka uute  arvutite ostmist, kuid seekord võib selle vahele jätta, arvab InfoWorldi autor Randall C Kennedy.    Tegemist võib olla ka olulise nihkega Microsofti strateegias, kus Windows 7 järgset tarkvaramaailma nähakse rohkem modulaarse ja pilvepõhisena.    FORTE